Document ID: 32013D0453

KOMISIJAS ĪSTENOŠANAS LĒMUMS
(2013. gada 11. septembris),
ar ko groza Īstenošanas Lēmumu 2013/443/ES par dažiem aizsardzības pasākumiem saistībā ar augsti patogēno H7N7 apakštipa putnu gripu Itālijā
(izziņots ar dokumenta numuru C(2013) 5904)
(Autentisks ir tikai teksts itāļu valodā)
(Dokuments attiecas uz EEZ)
(2013/453/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Pēc Itālijas 2013. gada 15. augusta paziņojuma par augsti patogēnās H7N7 apakštipa putnu gripas uzliesmojumu audzētavā, kas atrodas Emīlijas-Romanjas reģiona Ferāras provinces Ostellato pašvaldībā, Komisija pieņēma Īstenošanas lēmumu 2013/439/ES (3), kurā paredzēti noteikumi attiecībā uz aizsardzības un uzraudzības zonu izveidi ap slimības uzliesmojuma vietu.
(2)
Pēc otrā slimības uzliesmojuma Emīlijas-Romanjas reģiona Boloņas provinces Mordano pašvaldībā Komisija pieņēma Īstenošanas lēmumu 2013/443/ES (4), ar ko tika pielāgotas aizsardzības zonu un uzraudzības zonu robežas un izveidotas tālākas ierobežotās zonas. Šīs zonas tika noteiktas minētā lēmuma pielikuma A, B un C daļā. Jaunu slimības uzliesmojumu rašanās dēļ ir nepieciešams pielāgot Īstenošanas lēmuma 2013/443/ES pielikuma A, B un C daļā minētās zonas, kurās ir noteikti ierobežojumi.
(3)
Tādēļ Īstenošanas lēmuma 2013/443/ES pielikums attiecīgi būtu jāgroza.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Īstenošanas lēmuma 2013/443/ES pielikumu aizstāj ar šā lēmuma pielikumu.
2. pants
Šis lēmums ir adresēts Itālijas Republikai.
Briselē, 2013. gada 11. septembrī

Labels: 18
6